
Text rozhodnutia
Súd: Krajský súd Banská Bystrica Spisová značka: 24S/26/2014 Identifikačné číslo súdneho spisu: 6014200261 Dátum vydania rozhodnutia: 05. 06. 2014 Meno a priezvisko sudcu, VSÚ: JUDr. Alena Antalová ECLI: ECLI:SK:KSBB:2014:6014200261.1 Uznesenie Krajský súd v Banskej Bystrici v právnej veci žalobcu: AGB Beňuš, družstvo, so sídlom Beňuš 976 64, IČO: 00 220 451, zast. URBÁNI & Partners s.r.o., so sídlom Skuteckého 17, 974 01 Banská Bystrica, proti žalovanému: Finančné riaditeľstvo Slovenskej republiky, Lazovná 63, 974 01 Banská Bystrica, o preskúmanie zákonnosti rozhodnutia a postupu žalovaného č. 1100301/1/3562/2014/4925 zo dňa 07. januára 2014, o žiadosti žalobcu o odklad vykonateľnosti napadnutého rozhodnutia takto r o z h o d o l : Predseda senátu odkladá vykonateľnosť napadnutého rozhodnutia žalovaného č. 1100301/1/3562/2014/4925 zo dňa 07. januára 2014 a rozhodnutie Obce Beňuš č. 604/2013 zo dňa 30. októbra 2013 až do právoplatného skončenia konania o preskúmanie zákonnosti rozhodnutia a postupu žalovaného vedeného tunajším súdom pod sp. zn. 24S/26/2014. o d ô v o d n e n i e : Dňa 25. februára 2014 bola Krajskému súdu v Banskej Bystrici doručená žaloba, ktorou sa žalobca AGB Beňuš, družstvo, so sídlom Beňuš 976 64, IČO: 00 220 451, zast. URBÁNI & Partners s.r.o., so sídlom Skuteckého 17, 974 01 Banská Bystrica, domáha preskúmania zákonnosti rozhodnutia a postupu žalovaného Finančného riaditeľstva Slovenskej republiky, Lazovná 63, 974 01 Banská Bystrica č. 1100301/1/3562/2014/4925 zo dňa 07. januára 2014, ktorým potvrdil rozhodnutie Obce Beňuš č. 604/2013 zo dňa 30. októbra 2013, ktorým bola žalobcovi podľa § 99e ods. 1 zákona č. 582/2004 Z.z. o miestnych daniach a miestnom poplatku za komunálne odpady a drobné stavebné odpady v znení neskorších predpisov a zákona č. 563/2009 Z.z. o správe daní ( daňový poriadok) a o zmene a doplnení niektorých zákonov v znení neskorších predpisov vyrubená daň z nehnuteľností na rok 2013 vo výške 18 214,32 Eur. Žalobca súčasne v žalobe požiadal súd o odloženie vykonateľnosti napadnutého rozhodnutia žalovaného aj rozhodnutia Obce Beňuš. Žalobca svoju žiadosť o odklad vykonateľnosti odôvodnil tým, že výsledkom tohto rozhodovacieho procesu je ujma na subjektívnych právach žalobcu vyjadriteľná peniazmi, pričom výkon tohto rozhodnutia je spôsobilý ohroziť samotnú existenciu žalobcu, plnenie jeho zmluvných záväzkov vo vzťahu k štátnym orgánom, zmluvným partnerom a peňažným ústavom, plnenie záväzkov voči jeho zamestnancom. Ďalej uviedol, že nakoľko obdržal výzvu na zaplatenie daňového nedoplatku zo dňa 04. februára 2014 s tým, že po uplynutí tejto doby bude vec riešená exekučným príkazom, je tu dôvodná obava, že rozhodnutie bude nútene vykonané. Podľa § 250c ods. 1 Občianskeho súdneho poriadku (ďalej len ako „O.s.p.“) žaloba nemá odkladný účinok na vykonateľnosť rozhodnutia správneho orgánu, pokiaľ osobitný zákon neustanovuje niečo iné. Na žiadosť účastníka môže predseda senátu uznesením vykonateľnosť rozhodnutia odložiť, ak by okamžitým výkonom napadnutého rozhodnutia hrozila závažná ujma. Ak predseda senátu nevyhovie žiadosti, upovedomí o tom účastníka. Súd sa oboznámil s tvrdeniami žalobcu a má za to, že okamžitým výkonom napadnutého rozhodnutia v spojení s rozhodnutím Obce Beňuš môže byť žalobcovi spôsobená závažná majetková ujma. Preto je dôvodné, aby sa napadnuté rozhodnutie žalovaného č. 1100301/1/3562/2014/4925 zo dňa 07. januára 2014 v spojení s rozhodnutím Obce Beňuš č. 604/2013 zo dňa 30. októbra 2013 stalo vykonateľným až po preskúmaní zákonnosti uvedeného rozhodnutia žalovaného. Z uvedených dôvodov predseda senátu rozhodol podľa § 250c ods. 1 O.s.p. tak, že odložil vykonateľnosť napadnutého rozhodnutia žalovaného č. 1100301/1/3562/2014/4925 zo dňa 07. januára 2014 v spojení s rozhodnutím Obce Beňuš č. 604/2013 zo dňa 30. októbra 2013 až do právoplatného skončenia konania vedeného tunajším súdom pod sp. zn. 24S/26/2014. Podľa zákona č. 441/2012 Z.z., ktorým sa mení a dopĺňa zákon č. 333/2011 Z.z. o orgánoch štátnej správy v oblasti daní, poplatkov a colníctva v znení neskorších predpisov a ktorým sa menia a dopĺňajú niektoré zákony v spojení so zákonom č. 333/2011 Z.z. o orgánoch štátnej správy v oblasti daní, poplatkov a colníctva je od 01. januára 2013 sídlom Finančného riaditeľstva Slovenskej republiky Banská Bystrica. Poučenie: Proti tomuto uzneseniu nie je prípustné odvolanie.

